CELEX: 32014R0168
Language: lt
Date: 2014-02-21 00:00:00
Title: 2014 m. vasario 21 d. Komisijos įgyvendinimo reglamentas (ES) Nr. 168/2014, kuriuo iš dalies keičiamos Reglamento (EB) Nr. 555/2008 nuostatos dėl valstybių narių paramos programų ataskaitų teikimo ir programų vertinimo

22.2.2014   
            
            
               LT
            
            
               Europos Sąjungos oficialusis leidinys
            
            
               L 54/14
            
         
      KOMISIJOS ĮGYVENDINIMO REGLAMENTAS (ES) Nr. 168/2014
   2014 m. vasario 21 d.
   kuriuo iš dalies keičiamos Reglamento (EB) Nr. 555/2008 nuostatos dėl valstybių narių paramos programų ataskaitų teikimo ir programų vertinimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 54 straipsnio c punktą,
   kadangi:
   
               (1)
            
            
               Komisijos Reglamento (EB) Nr. 555/2008 (2) 35 straipsnyje nustatomos išsamios Tarybos reglamento (EB) Nr. 1234/2007 (3) 188a straipsnio 5 ir 6 dalių įgyvendinimo taisyklės dėl valstybių narių paramos programų ataskaitų teikimo ir vertinimo vyno sektoriuje. Reglamentas (EB) Nr. 1234/2007 buvo panaikintas ir pakeistas Reglamentu (ES) Nr. 1308/2013, įsigaliojusiu 2014 m. sausio 1 d.;
            
         
               (2)
            
            
               į Reglamentą (ES) Nr. 1308/2013 nėra įtraukta nuostata dėl valstybių narių paramos programų ataskaitų teikimo ir programų vertinimo, kaip nustatyta Reglamento (EB) Nr. 1234/2007 188a straipsnio 5 ir 6 dalyje, tačiau juo Komisija įgaliojama įgyvendinimo aktais priimti priemones šioje srityje. Todėl būtina patikslinti Reglamento (EB) Nr. 555/2008 35 straipsnį;
            
         
               (3)
            
            
               todėl Reglamentas (EB) Nr. 555/2008 turėtų būti atitinkamai iš dalies pakeistas;
            
         
               (4)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 555/2008 35 straipsnis iš dalies keičiamas taip:
   
               1)
            
            
               1 dalis pakeičiama taip:
               „1.   Kiekvienais metais iki kovo 1 d. valstybės narės pateikia Komisijai ataskaitą apie jų paramos programose numatytų priemonių, nurodytų Europos Parlamento ir Tarybos reglamento (ES) Nr. 1308/2013 (4) II dalies I antraštinės dalies II skyriaus 4 skirsnyje, įgyvendinimą praėjusiais finansiniais metais.
               Šiose ataskaitose išvardijamos ir apibūdinamos priemonės, kurioms įgyvendinti buvo suteikta Sąjungos parama pagal paramos programas.
               Šias ataskaitas valstybės narės pateikia Komisijai pagal šio reglamento V ir VI prieduose nustatytą formą. Atitinkamose lentelėse įrašomi kiekvienų metų duomenys apie paramos programos priemones:
               
                           a)
                        
                        
                           kiekvienais programavimo laikotarpio finansiniais metais jau patirtų išlaidų ataskaita, kurioje nurodytos išlaidos jokiu būdu negali viršyti valstybei narei pagal Reglamento (ES) Nr. 1308/2013 VI priedą nustatytų biudžeto ribų;
                        
                     
                           b)
                        
                        
                           vėlesnių finansinių metų prognozės iki numatyto paramos programos įgyvendinimo laikotarpio pabaigos, neviršijančios valstybei narei pagal Reglamento (ES) Nr. 1308/2013 VI priedą nustatytų biudžeto ribų ir atitinkančios naujausią paramos programos versiją, siunčiamą pagal šio reglamento 3 straipsnį.
                        
                     
         
               2)
            
            
               4 dalis pakeičiama taip:
               „4.   Iki 2014 m. kovo 1 d. (antrą kartą – iki 2017 m. kovo 1 d.) valstybės narės pateikia Komisijai paramos programų sąnaudų ir naudos įvertinimą bei rekomendacijas, kaip pagerinti programų veiksmingumą.
               Šiuos įvertinimus valstybės narės pateikia Komisijai pagal šio reglamento V ir VI prieduose nustatytą formą. Į jos išvadas taip pat įtraukiami šie punktai:
               
                           —
                        
                        
                           :
                        
                        
                           C1.
                        
                        
                           :
                        
                        
                           Paramos programų sąnaudų ir naudos įvertinimas,
                        
                     
                           —
                        
                        
                           :
                        
                        
                           C2.
                        
                        
                           :
                        
                        
                           Galimi paramos programos veiksmingumo gerinimo būdai.“
                        
                     
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 21 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 347, 2013 12 20, p. 671.
   
      (2)  2008 m. birželio 27 d. Komisijos reglamentas (EB) Nr. 555/2008, kuriuo nustatomos išsamios Tarybos reglamento (EB) Nr. 479/2008 dėl bendro vyno rinkos organizavimo įgyvendinimo taisyklės, taikomos vyno sektoriaus paramos programoms, prekybai su trečiosiomis šalimis, gamybos potencialui ir kontrolei (OL L 170, 2008 6 30, p. 1).
   
      (3)  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1).
   
      (4)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).“